**Păstorii şi Mesia**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Păstorii şi Mesia

Într-o noapte liniştită, cu cerul de farmec plin

Şi cu luna-n strălucire, întregind cadrul deplin,

Pe coline-n Betleem, păstorii stau şi veghează

Păzind turmele de oi şi făcând astfel de strajă,

Lupilor cei răpitori, ei fiind trezi, calea le-aţin.

Cum stăteau în convorbiri meditând la profeţii

Despre cel Izbăvitor, Minunat Sfetnic din vecii,

Ce pe tronul lui David, va domni prin măreţie

Zdrobind jugul cel roman, jug de silnică robie,

Cerul, a străfulgerat îndată de văpăile-argintii.

Un înger, plin de mărire de păstori s-a apropiat

Şi cu glasul său cel dulce zicându-le-a cuvântat:

Astăzi, la voi în cetate, într-n Staul pentru vite

S-a născut Mântuitorul conform cu cele vestite,

S-a născut Hristos Mesia, ce va fi mare-Mpărat.

Mergeţi deci, şi în cetate, 'ntr-un staul veţi găsi

Un prunc culcat într-o iesle, pentru a se odihni,

Iar părinţii ce-L veghează vor fi plini de bucurie

La vestea pe care-o-ţi duce, auzită pe câmpie,

Transmisă, de-un sol trimis, pentru a vă lămuri.

După ce le-a zis acestea, într-o slavă minunată

O mulţime de alţi îngeri, s-au unit cu el îndată -

Şi cântau cu toţii-n cor spe mărirea Celui sfânt:

,,Glorie în ceruri sus, şi-ntre oameni pe pământ

Pace şi bună-nvoire”, se-auzea-n câmpia toată.

Plecând îngerii spre cer, ei au zis:,,hai să vedem

Dacă ce-acum ni s-a spus, vom găsi la Betleem!”

Şi mergând ei au aflat, Pruncul unde S-a născut:

Î-ntr-un Staul de-animale, cu ierburi ca aşternut,

În bucurie zicând: ,,Ce-a spus îngerul, credem!”

Flavius Laurian Duverna